recursal/SuperWikiNEXT-32B huggingface dataset:
{{Infobox settlement
| other\_name = பா பதேஷ்வர்
| settlement\_type = கிராமம்
| image\_skyline = Bateshwar Temples.jpg
| image\_alt =பதேஷ்வர் கோயில் வளாகம் 
| image\_caption = 
| nickname = பதேஷ்வர்
| map\_alt = 
| map\_caption = அமைவிடம்
| pushpin\_map = India Uttar Pradesh#India3
| pushpin\_label\_position = left
| pushpin\_map\_alt = 
| pushpin\_map\_caption = 
| coordinates = 26°56′10″N 78°32′31″E﻿ / ﻿26.936°N 78.542°E﻿ / 26.936; 78.542
| subdivision\_type =நாடு
| subdivision\_name =  இந்தியா
| subdivision\_type1 = மாநிலம்
| subdivision\_name1 = உத்தரப் பிரதேசம்
| subdivision\_type2 = மாவட்டம்
| subdivision\_name2 = ஆக்ரா 
| unit\_pref = Metric
| elevation\_m = 160
| population\_total = 6041
| population\_as\_of = 2010
| demographics\_type1 = மொழி
| demographics1\_title1 = அலுவல் மொழி
| demographics1\_info1 = இந்தி
| timezone1 = இந்திய சீர் நேரம்
| utc\_offset1 = +5:30
| postal\_code\_type = [[அஞ்சல் சுட்டு எண்]
| postal\_code = 283104
| area\_code\_type = தொலைபேசி குறியீடு எண்
| registration\_plate = UP-80
| website = 
}}

**பதேஷ்வர்** (*Bateshwar*), வட இந்தியாவில் உள்ள உத்தரப்பிரதேசம் மாநிலத்தின் ஆக்ரா மாவட்டத்தில் அமைந்த கிராமம் ஆகும். இக்கிராமம் சமணம் மற்றும் 101 சிவன் லிங்கக் கோயில்கள் கொண்டது. யமுனை ஆற்றின் கரையில் அமைந்த பதேஷ்வர் கிராமம், ஆக்ரா மற்றும் இட்டாவா நகரங்களுக்கு நடுவில் அமைந்துள்ளது. இது ஆக்ராவிற்கு தென்கிழக்கே 79.5 கிலோ மீட்டர் தொலைவிலும்; இட்டாவாவிற்கு வடமேற்கே 67.4 கிலோ மீட்டர் தொலைவிலும் உள்ளது. பதேஷ்வர் கிராமத்தில் ஒரு தொடருந்து நிலையம் உள்ளது.

இந்து & சமணக் கோயில்கள்
-----------------------

[File:Neminath\_Ji.jpg|thumb|200px|நேமிநாதர் சிற்பம், பதேஷ்வர் சமணக் கோயில்]] 
பதேஷ்வர் கிராமம், சமண சமயத்தின் 22வது தீர்த்தங்கரர் நேமிநாதர் பிறந்த தலம் ஆகும். இக்கிராமத்தில் 101 சிவபெருமானுக்கு அர்ப்பணிக்கப்பட்ட 101 சிவ லிங்கக் கோயில் உள்ளது.

போக்குவரத்து
------------

பதேஷ்வர் கிராமத்தில் ஒரு சிறிய தொடருந்து நிலையம் உள்ளது. இது ஆக்ரா, இட்டாவா, காசீப்பூர், மைன்புரி நகரங்களுடன் இணைக்கிறது.

குறிப்பிடத் தக்கவர்கள்
----------------------

முன்னாள் இந்திய பிரதம அமைச்சர் அடல் பிகாரி வாச்பாய் பதேஷ்வர் கிராமத்தில் பிறந்தவர்.

இதனையும் காண்க
--------------

* பூதேஷ்வர் இந்துக் கோயில்கள்

மேற்கொள்கள்
-----------

1. ↑  Halt Mumbai-Ghazipur train at Bateshwar
2. ↑  Yogi writes to Suresh Prabhu, seeks halt of Mumbai-Ghazipur express at ex-PM Vajpayee's village
3. ↑  Chatterjee, Mannini. V. K. Ramachandran. "Vajpayee and the Quit India movement பரணிடப்பட்டது 16 சூலை 2014 at the வந்தவழி இயந்திரம்". *Frontline*. 7–20 February 1998. Retrieved 4 April 2014.
**2023 சுந்தனுக்கூர் எரிமலை வெடிப்பு** (*2023 Sundhnúkur eruption*) என்பது 18 திசம்பர் 2023 அன்று மாலை, ஐசுலாந்தின் கிரின்டாவிக் நகருக்கு வடக்கே சுந்த்னுக்கூர் பள்ளச் சங்கிலியில் எரிமலை வெடிப்பினைக் குறிக்கிறது. தரையில் உள்ள பிளவுகளில் இருந்து எரிமலைக்குழம்பு கசிந்தது. 19 திசம்பர் தொடக்கத்தில் வெடிப்பு மற்றும் அதனுடன் இணைந்த நில அதிர்வு நடவடிக்கைகளின் தீவிரம் குறைந்தது, புதிதாக திறக்கப்பட்ட பிளவுகளின் இருபுறமும் எரிமலைக்குழம்பு பக்கவாட்டில் பரவியது. 2021- ஆம் ஆண்டில் வெடிப்பு நிகழ்வு தொடங்கியதிலிருந்து ரெய்க்ஜேன்ஸ் தீபகற்பத்தில் ஏற்பட்ட மிகப்பெரிய வெடிப்பு என்று விவரிக்கப்படுகிறது.  மேலும் 42 கிலோமீட்டர் தொலைவில் உள்ள தலைநகர் ரெய்க்ஜாவிக் வரை இந்த எரிமலை வெடிப்பு தெரியும். சுந்த்னுக்கூர் எரிமலைப் பள்ளத் தொடர் மற்றும் ஐஸ்லாந்தில் தற்போது செயலில் உள்ள எரிமலைப் பிளவு, ரெய்க்ஜேன்ஸ் தீபகற்ப பிளவு மண்டலத்தின் ஒரு பகுதியாகும். 

2023 ஆம் ஆண்டு அக்டோபர் 24 ஆம் தேதி எல்ட்வோர்ப்-ஸ்வார்ட்செங்கி எரிமலை அமைப்பில் கடுமையான நிலநடுக்கம் திரளாக வெடிப்பு ஏற்பட்டது, இது அப்பகுதிக்கு அடியில் ஒரு மாக்மாக் குழம்பு ஊடுருவலால் ஏற்பட்டது.  நிலநடுக்கங்களின் அதிர்வெண் மற்றும் தீவிரத்தன்மை நவம்பர் 10 அன்று வியத்தகு முறையில் அதிகரித்தது. அந்த நேரத்தில் 20,000 அதிர்வுகள் பதிவாகியுள்ளன. அவற்றில் மிகப்பெரியது 5.3 எண்ணளவைத் தாண்டியது. கிரிண்டாவக்கில் மக்கள் வெளியேற்றத்திற்கு உத்தரவிடப்பட்டது. மேலும், நகரத்திலும் அதைச் சுற்றியுள்ள பகுதிகளிலும் பெரிய அளவிலான உமிழ்தல் படிவு குறிப்பிடத்தக்க சேதத்தை ஏற்படுத்தியதாகக் கூறப்படுகிறது. 

1. ↑
2. ↑  Jenness, Maria H.; Clifton, Amy E. (September 2009). "Controls on the geometry of a Holocene crater row: a field study from southwest Iceland". *Bulletin of Volcanology* **71** (7): 715–728. doi:10.1007/s00445-009-0267-9. Bibcode: 2009BVol...71..715J.
3. 1 2  "Magma intrusion possibly extending beneath Grindavík" (in en) இம் மூலத்தில் இருந்து 11 November 2023 அன்று. பரணிடப்பட்டது.. .
**அந்தோனி என்றி ஓசாக்**  ( *Anthony Hossack* , பிறப்பு: மே 2 1867, இறப்பு: சனவரி 25 1925),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1889 ம் ஆண்டில், முதல்தர துடுப்பாட்டப் போட்டியில் பங்குகொண்டார்.

இங்கிலாந்தின் தொழிற்சாலை நகரமான வால்சலில் ஓசாக் பிறந்தார். ஆனால் சிக்வெல் நகரப் பள்ளியில் கல்வி கற்றார். 1882 மற்றும் 1886 க்கு இடையில் பள்ளி அணிக்காக விளையாடிய இவர் கடைசி ஆண்டில் கால்பந்து அணியின் தலைவர் ஆனார். அவர் கேம்பிரிட்சின் யேசசு கல்லூரியில் சேர்ந்தார். 1890 ஆம் ஆண்டில் கேம்பிரிட்சு பல்கலைக்கழகத்திற்காக "புளூ" விருதைப் பெற்றுத் தந்தார்.

மேற்கோள்கள்
-----------

1. ↑   "Hossack, Anthony Henry (HSK886AH)". *A Cambridge Alumni Database*. University of Cambridge.
2. ↑  Betts, Graham (2006). *England: Player by player*. Green Umbrella Publishing. பக். 133. பன்னாட்டுத் தரப்புத்தக எண்:1-905009-63-1.

வெளி இணைப்பு
------------

அந்தோனி ஹோசாக்  கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
**அல்போன்சோ கனோ** (Alfonso Cano)என்பவரின் இயற்பெயர் கில்லர்மோ லியான் சான் வர்கஸ் (Guillermo León Sáenz Vargas 22 சூலை 1948–4 நவம்பர் 2011) ஆகும். இலத்தீன் அமெரிக்காவின் கொலம்பியாவில் பார்க் என்ற மார்க்சிய இடதுசாரிக் குழுவின் தலைவராக அல்போன்சோ கனோ இருந்தார். **பார்க்** என்பது ஆயுதப் புரட்சியில் நம்பிக்கை கொண்டு போராடிய ஒரு தீவிரவாத அமைப்பாகும்.

வாழ்க்கைக் குறிப்பு
-------------------

கொலம்பியாவில் பொகொடாவில் பிறந்த அல்போன்சா கனோ கொலம்பியா தேசியப் பல்கலைக் கழகத்தில் மாந்தவியல் கல்வியைப் படித்தார். அங்கு பொதுவுடைமை நண்பர்களைச் சந்திக்கும் வாய்ப்புக் கிட்டியதால் பார்க் என்னும் மார்க்சிய இடது சாரி அமைப்பில் இணைந்தார். பல்கலைக்கழகப் படிப்பை இடையிலேயே கைவிட்டார். தீவிர அரசியலில் இறங்கினார். 1970 இல் பார்க் அமைப்பில் சேர்ந்த அல்போன்சோ கனோ படிப்படியாக உயர்ந்து 2008 ஆம் ஆண்டில் அவ்வமைப்பின் தலைவர் ஆனார்.

அமெரிக்காவிலும் ஐரோப்பியாவிலும் பார்க் அமைப்பு ஒரு அச்சுறுத்தல் அமைப்பாகக் கருதப்பட்டது. கனோ தம் கொள்கைகளிலும் செயல்களிலும் உறுதியாகவும் நெகிழ்ச்சித்தன்மை அற்றவராகவும் இருந்தார். கொரில்லா போர் முறைகளைப் பரப்பியும் வந்தார். 2011 ஆம் ஆண்டு நவம்பர் மாதம் நாலாம் பக்கலில் கொலம்பிய அரசின் படை இவரைச் சுட்டுக் கொன்றது.

மேற்கோள்
--------

1. ↑
2. ↑  "Obituary: Alfonso Cano". பிபிசி. 5 November 2011.. பார்த்த நாள்: 6 November 2011.
3. ↑  (எசுப்பானியம்) *Diario de la resistencia de Marquetalia*, Jacobo Arenas, Ediciones Abejón Mono, 1972.
4. ↑  "Top commander of Colombia's FARC group killed: gov't". Xinhua News Agency. 5 November 2011.. பார்த்த நாள்: 5 November 2011.

வெளியிணைப்புகள்
---------------

* FARC-EP Official Website, last updated 27 October 2007 at the Wayback Machine  (*archived ஒற்றோபர் 10, 2007*).

மேலும் பார்க்க
--------------
**மதுராந்தகம் தொடருந்து நிலையம்** (*Maduranthakam railway station*, நிலையக் குறியீடு:*MMK*) இந்தியாவின், தமிழ்நாடு மாநிலத்தில், செங்கல்பட்டு மாவட்டத்தில் மதுராந்தகம் என்னும் ஊரில் உள்ள ஒரு தொடருந்து நிலையம் ஆகும். 

இது தென்னக இரயில்வே மண்டலத்தின் கட்டுப்பாட்டில் இயங்குகிறது. சென்னை சென்ட்ரல் இரயில்வேயின் தெற்குப் பகுதியில் உள்ள முக்கிய இரயில் நிலையங்களில் இதுவும் ஒன்று மற்றும் விரைவு இரயில் மற்றும் பயணிகள் ரயில் போக்குவரத்து என இரண்டையும் கையாள்கிறது. இந்த இரயில் நிலையம் தென்னிந்தியாவின் பல பகுதிகளான சென்னை, தூத்துக்குடி, சேலம், புதுச்சேரி, திருவனந்தபுரம் போன்ற இடங்களுடன் இணைக்கப்பட்டுள்ளது.

அனைத்து பயணிகள் மற்றும் உள்ளூர் இரயில்களும் இந்த இரயில் நிலையத்தில் நிறுத்தப்படுகின்றன. சில விரைவு ரயில்கள் மட்டுமே இங்கே நிறுத்தப்படுகின்றன. அனைத்து விரைவு ரயில்கள் 10 கி.மீ (6.2 மைல்) தொலைவில் உள்ள மேல்மருவத்தூர் இரயில் நிலையத்தில் நிறுத்தப்படுகிறது. இது மதுராந்தகம் வட்டத்திற்கு உட்பட்டதாகும்.

மேற்கோள்கள்
-----------

1. ↑  "Madurantakam railway station". Indiarailinfo.. பார்த்த நாள்: 26 July 2014.
2. ↑   railway station. Indiarailinfo. Retrieved 26 July 2014.
3. ↑  "மதுராந்தகம் ரயில் நிலையம் ஆய்வு". .
**சமூக வரலாறு** என்பது, கடந்த காலத்தின் வாழ்ந்த அனுபவங்களைக் கருத்தில் எடுக்கும் ஒரு வரலாற்றுத் துறை. இத்துறையின் பொற்காலமான 1960 - 1970 காலகட்டத்தில் இது ஒரு முக்கியமான வளர்ச்சித் துறையாக இருந்ததுடன், இன்றும் பிரித்தானியா, கனடா, பிரான்சு, செருமனி, ஐக்கிய அமெரிக்கா ஆகிய நாடுகளில் உள்ள பல்கலைக்கழகங்களின் வரலாற்றுத் துறைகளில் சிறப்பான பிரதிநிதித்துவம் கொண்டுள்ளன.

அண்மைக் காலங்களில் பிற வரலாற்றுத் துறைகளுடன் ஒப்பிடும்போது கூடுதலான ஆய்வாளர்கள் சமூக வரலாற்றில் ஆர்வம் காட்டுகின்னறர். 1975 இலிருந்து 1995 வரை அமெரிக்கப் பல்கலைக்கழகங்களில் தம்மை சமூக வரலாற்றோடு அடையாளம் காணும் பேராசிரியர்களின் எண்ணிக்கை 31% இலிருந்து 41% ஆகக் கூடியுள்ளது. அதேவேளை அரசியல் வரலாற்றோடு அடையாளம் காண்பவர்களின் தொகை 40% இலிருந்து 30% ஆகக் குறைந்துள்ளது. 2014 இல் பிரித்தானியப் பல்கலைக்கழகங்களின் வரலாற்று பிரிவு ஆசிரியர்கள் 3,410 இல் 878 (26%) பேர் சமூக வரலாற்றுடனும், 841 (25%) பேர் அரசியல் வரலாற்றுடனும் தம்மை அடையாளம் கண்டுள்ளனர்.

பழைய சமூக வரலாறு
----------------

1960க்கு முற்பட்ட சமூக வரலாறு பழைய சமூக வரலாறு எனப்படுகிறது. இது அக்கால நடப்புநிலை வரலாற்றுத் துறைகளான அரசியல் வரலாறு, படைத்துறை வரலாறு, இராசதந்திர வரலாறு, அரசியல்சட்ட வரலாறு போன்றவற்றுள் அடங்காத வரலாற்று விடயங்களை உள்ளடக்கியிருந்தது. ஒரு மையக் கருப்பொருள் இல்லாத கலவையாக இருந்த இதில், உயர்குடிக்கு வெளியேயான அரசியல் இயக்கங்கள் போன்றவை அடங்கியிருந்தன. மக்கள் வரலாறு சில சமயங்களில் பெருமளவுக்கு மார்க்சியம் சார்ந்ததாக இருந்ததால், மார்க்சியம் சாராதவர்கள் அதிலிருந்து விலகியே இருந்தனர். சமூக வரலாறானது அரசியல் வரலாறு, புலமைத்துவ வரலாறு, பெரிய மனிதரின் வரலாறு போன்றவற்றில் இருந்து வேறுபட்டு நின்றது. "சமூக வரலாறு இல்லாமல், பொருளாதார வரலாறு வெறுமையானது அரசியல் வரலாறு புரிந்துகொள்ளப்பட முடியாதது." என்று கூறிய ஆங்கில வரலாற்றாளர் ஜி. எம் டிரெவெல்யன், சமூக வரலாறு பொருளாதார வரலாற்றுக்கும், அரசியல் வரலாற்றுக்கும் இணைப்புப் பாலமாக இருக்கிறது என்றார். சிலவேளைகளில், இது அரசியலை விலக்கி வைத்த வரலாறு என எதிர்மறையாகப் பார்க்கப்பட்டாலும், இது மக்களைத் திரும்ப உள்ளே கொண்டுவந்த வரலாறு எனப் பதில் கூறுகின்றனர்.

மேற்கோள்கள்
-----------

1. ↑  Diplomatic dropped from 5% to 3%, economic history from 7% to 5%, and cultural history grew from 14% to 16%. Based on the number of full-time professors in U.S. history departments. Stephen H. Haber, David M. Kennedy, and Stephen D. Krasner, "Brothers under the Skin: Diplomatic History and International Relations", *International Security*, Vol. 22, No. 1 (Summer, 1997), pp. 34–43 at p. 42 online at JSTOR
2. ↑  See "Teachers of History in the Universities of the UK 2007 – listed by research interest" பரணிடப்பட்டது 2006-05-30 at the வந்தவழி இயந்திரம்
3. ↑  G. M. Trevelyan (1973). "Introduction". *English Social History: A Survey of Six Centuries from Chaucer to Queen Victoria*. Book Club Associates. பக். i. பன்னாட்டுத் தரப்புத்தக எண்:0-582-48488-X.
4. ↑  Mary Fulbrook (2005). "Introduction: The people's paradox". *The People's State: East German Society from Hitler to Honecker*. London: Yale University Press. பக். 17. பன்னாட்டுத் தரப்புத்தக எண்:978-0-300-14424-6.
***வர்த்தமான்*** என்பது 1994-95ஆம் ஆண்டின்போது டிடி நேசனல் தொலைக்காட்சியில் ஒளிபரப்பப்பட்ட ஒரு அசைவுத் தொலைக்காட்சித் தொடராகும். இத்தொடரை பீம்சைன் தயாரித்தார். கிரீத் குரானா இயக்கினார். முப்பரிமாண அசைவுத் தொழில்நுட்பத்தைப் பயன்படுத்தித் தயாரிக்கப்பட்ட முதல் இந்தியத் தொடர்களில் இதுவும் ஒன்றாகும்.

இத்தொடர் குழந்தைகளுக்கு அறநெறிப் பாடங்களைப் பயிற்றுவிக்க முயன்றது. ஒருவர் தமது பலவீனங்களை எவ்வாறு கட்டுப்படுத்த வேண்டும் என்பதைப் பற்றிக் கூறியது. இத்தொடரில் முதன்மைக் கதாபாத்திரமான புருஷ் (பொருள்: 'மனிதன்') தீய சங்கடம் (பொருள்: 'பிரச்சனை') மற்றும் தனது சொந்த எதிர்மறையான உணர்ச்சிகள் ஆகியவற்றுக்கு எதிராகப் போரிடுகிறது. இறுதியாகத் தனது நிகழ்காலத்தை (வர்த்தமான்) வெல்கிறது. இத்தொடரின் பெரும்பாலான கதாபாத்திரங்கள் முப்பரிமாணத்தைப் பயன்படுத்தி அசைவுத் தொழில்நுட்பத்தில் உருவாக்கப்பட்டன. இத்தொடரில் மொத்தம் 26 அத்தியாயங்கள். ஒவ்வொரு அத்தியாயமும் 13 நிமிடங்கள் ஓடக்கூடியதாக இருந்தது. கிளைம்ப் மீடியா என்ற நிறுவனம் இத்தொடருக்கான தயாரிப்பு வேலைகளைச் செய்தது.

உசாத்துணை
---------

1. ↑  "Discontent brews in Doordarshan". .
2. ↑  "Archived copy" இம் மூலத்தில் இருந்து 10 April 2016 அன்று. பரணிடப்பட்டது.. .
**வாணியம்பாடி வட்டம்** , தமிழ்நாட்டில் 28 நவம்பர் 2019 அன்று புதிதாக நிறுவப்பட்ட திருப்பத்தூர் மாவட்டத்தின் 4 வட்டங்களில் ஒன்றாகும். இந்த வட்டத்தின் தலைமையகமாக வாணியம்பாடி நகரம் உள்ளது. இந்த வட்டத்தின் கீழ் வாணியம்பாடி, ஆண்டியப்பனூர், ஆம்பலூர் என 3 உள்வட்டங்களும், 48 வருவாய் கிராமங்கள் உள்ளன.இவ்வட்டத்தில் மாதனூர் ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 336,548 ஆகும். அதில் 168,996 ஆண்களும், 167,552 பெண்களும் உள்ளனர். 77,178 குடும்பங்கள் கொண்ட இவ்வட்ட மக்கள்தொகையில் 59.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 75.59% மற்றும்பாலின விகிதம் 1,000 ஆண்களுக்கு, 991 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 40821 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 919 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 60,711 மற்றும் 3,659 ஆகவுள்ளனர். மக்கள்தொகையில் இந்துக்கள் 79.36%, இசுலாமியர்கள் 19.31%, கிறித்தவர்கள் 1.02% மற்றும் பிறர் 0.32% ஆகவுள்ளனர்.

மேற்கோள்கள்
-----------

1. ↑  வேலூர் மாவட்டத்தின் வட்டங்கள்
2. ↑  வாணியம்பாடி வட்டத்தின் வருவாய் கிராமங்கள்
3. ↑  வாணியம்பாடி வட்டத்தின் மக்கள்தொகை பரம்பல்

| * பா
* உ
* தொ
திருப்பத்தூர் மாவட்டம் (28 நவம்பர் 2019) |
| --- |
| மாவட்டத் தலைநகர் | திருப்பத்தூர் |
| வருவாய் வட்டங்கள் | 
1. ஆம்பூர் வட்டம்
2. வாணியம்பாடி வட்டம்
3. திருப்பத்தூர் வட்டம்
4. நாட்ராம்பள்ளி வட்டம்

 |
| நகராட்சிகள் | 
1. திருப்பத்தூர்
2. வாணியம்பாடி
3. ஆம்பூர்
4. ஜோலார்பேட்டை

 |
| பேரூராட்சிகள் | 
1. உதயேந்திரம்
2. ஆலங்காயம்
3. அம்மூர்
4. நாற்றம்பள்ளி

 |
| ஊராட்சி ஒன்றியங்கள் | 
1. திருப்பத்தூர் (வேலூர்) ஊராட்சி ஒன்றியம்
2. ஆலங்காயம் ஊராட்சி ஒன்றியம்
3. ஜோலார்பேட்டை ஊராட்சி ஒன்றியம்
4. நாட்டறம்பள்ளி ஊராட்சி ஒன்றியம்
5. கந்திலி ஊராட்சி ஒன்றியம்
6. மாதனூர் ஊராட்சி ஒன்றியம்

 |
| சட்டமன்றத் தொகுதிகள் நாடாளுமன்றத் தொகுதிகள் | 
1. திருப்பத்தூர் (சட்டமன்றத் தொகுதி)
2. ஜோலார்பேட்டை (சட்டமன்றத் தொகுதி)
3. ஆம்பூர்
4. வாணியம்பாடி (சட்டமன்றத் தொகுதி)

* திருவண்ணாமலை & வேலூர் மக்களவைத் தொகுதி

 |
| இணையதளம் |    |
**லட்சுமி பிரானேஷ்** (*Lakshmi Pranesh*) என்பவர் ஓர் இந்திய ஆட்சிப் பணி அதிகாரி ஆவார். 1967-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர். இவர் தமிழகத்தின்‌ முதல்‌ பெண்‌ 
தலைமைச்செயலாளரும் ஆவார்.

அரசுப் பணிகள்
-------------

1967 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். கூட்டுறவு, உணவு மற்றும் நுகர்வோர் பாதுகாப்பு துறைகளுக்கான கூடுதல் செயலாளராக பணியாற்றிய இவர் தமிழக அரசின் தலைமைச் செயலாளராக இருந்த சுகவனேஸ்வர் பணியிட மாற்றம் செய்யப்பட்டதை அடுத்து, தமிழகத்தின் 35-வது தலைமைச் செயலாளராக 2 டிசம்பர் 2002 அன்று பொறுப்பேற்றார். 2005-ம் ஆண்டு ஏப்ரல் 30-ம் தேதி பணி ஓய்வு பெற்றார்.

வெளி இணைப்புகள்
---------------

* Indian Administrative Service, Tamilnadu - Retired Officers List
[*தொடர்பிழந்த இணைப்பு*]

மேற்கோள்கள்
-----------

1. ↑   *Lakshmi Pranesh to be the first woman chief secretary*. Times oF India. Dec 2, 2002. .
2. ↑  Arun Ram, தொகுப்பாசிரியர் (December 23, 2002). *Jayalalithaa appoints Lakshmi Pranesh as chief secretary of Tamil Nadu*. India Today. .
**திருச்சி சுவாமிநாத ஐயர்** (Tiruchi S. Swaminatha Iyer)(1 திசம்பர் 1910 - 1998)  ஒரு கர்நாடக இசைப் பாடகர் மற்றும் அறிஞர் ஆவார்.

பற்றி
-----

சுவாமிநாத ஐயர் 1910ஆம் ஆண்டு தென்னிந்தியாவின் தமிழ்நாடு மாநிலத்தில் உள்ள திருச்சிராப்பள்ளி நகரில் பிறந்தார். தந்தை திருவாயர் சுப்ரமணிய ஐயரிடம் இசை கற்றார். 1926ஆம் ஆண்டு கும்பகோணம் அருகே உள்ள திருவிசலூர் அய்யாவாள் உற்சவத்தில் தனது முதல் கச்சேரியை வழங்கினார். இதன் பிறகு பல இசை நிகழ்ச்சிகளை வழங்கியுள்ளார். தியாகராஜரின் அரிய படைப்புகளைப் பாடி புகழ் பெற்றார் இவர். இவரது தாத்தா ஒரப்பள்ளி அய்யா பாகவதர், தியாகராஜரின் நேரடி சீடர் ஆவார். கருநாடக இசை பாடகராக இருந்ததைத் தவிர, இவர் இசைப் பயிற்றுவிப்பாளராகப் பணிபுரிந்தார். பல சீடர்களுக்கு இசை கற்பித்துள்ளார்.

விருதுகள்
---------

* 1987ல் தமிழ்நாடு இயல் இசை நாடக மன்றம் இவருக்கு கலைமாமணி விருதை வழங்கியது.
* 1993-ல், மத்திய சங்கீத நாடக அகாடமி இவருக்கு கர்நாடக குரலிசை விருதை வழங்கியது.

மேற்கோள்கள்
-----------

1. 1 2  Saqaf, Syed Muthahar (8 July 2010). "Doyen remembered". *The Hindu* இம் மூலத்தில் இருந்து 9 March 2021 அன்று. பரணிடப்பட்டது.. .
2. 1 2 3  "Trichy Swaminathan Iyer" இம் மூலத்தில் இருந்து 4 August 2020 அன்று. பரணிடப்பட்டது.. .

வெளி இணைப்புகள்
---------------

* யூடியூபில் Sindhaikul uraindum - a song sung by Swaminathan Iyer in the raga Kaanada
**அஜு** என்பவர் மங்கோலியப் பேரரசு மற்றும் யுவான் அரச மரபின் ஒரு தளபதியும் வேந்தரும் ஆவார். மங்கோலிய உரியாங்கை இனத்தின் சர்சுட் பிரிவைச் சேர்ந்த இவரது தந்தை யுவான் அரசமரபின் தளபதியான உரியங்கடை ஆவார். இவரது தாத்தா செங்கிஸ் கானின் மதிப்பு மிக்க தளபதி மற்றும் நோயனான சுபுதை ஆவார்.

சுயசரிதை
--------

1253ஆம் ஆண்டு இவர் தனது தந்தையைப் பின்பற்றினார். தலி இராச்சியத்தை வென்றார். 1258ஆம் ஆண்டு வடக்கு வியட்நாம் மீது உரியங்கடை மற்றும் அஜு 3,000 மங்கோலியர்கள் மற்றும் 10,000க்கும் மேற்பட்ட தலி பழங்குடியினத் துருப்புக்களைக் கொண்டு படையெடுத்தனர். இவர்கள் வியட்நாமின் தலைநகரான தாங் லோங்கைக் (தற்போதைய ஹனோய்) கைப்பற்றினார். இருந்தும் வியட்நாமிய திரான் இராணுவத்திற்கு எதிரான கள யுத்தத்தில் தோற்கடிக்கப்பட்ட பிறகு தங்களது படைகளுடன் பின்வாங்கினர். குப்லாய் கானின் ஆட்சி வரை இந்த உடன்பாடானது தொடர்ந்தது.

இவரும் இவரது தந்தையும் 1258ஆம் ஆண்டு மோங்கே கான் மற்றும் குப்லாய் கானின் படைகளுக்கு ஆதரவு அளித்தனர். அஜு 10,000 வீரர்களைக் கொண்ட ஒரு தியூமனுக்குத் தலைமை தாங்கினார். இவரது தந்தை உடல் நலம் குன்றியிருந்தபோது இவரது தியூமனானது 2 ஆண்டுகளில் 13 நகரங்களைக் கைப்பற்றியது. சாங் அரசமரபின் 40,000 துருப்புகளை அழித்தது. சிங்சோவுவா மற்றும் யோவஜியு ஆக்கிரமிப்புக்குப் பிறகு உரியங்கடை இளவரசன் குப்லாயை எச்சோவுவில் சந்தித்தார்.

1260ஆம் ஆண்டு குப்லாய் அரியணைக்கு வந்தபோது அஜு தனது அரண்மனையிலேயே தங்கி இருந்தார். அடுத்த ஆண்டு லியான்சுயியில் யுவான் துருப்புகளுக்குத் தலைமை தாங்க இவருக்கு ஆணையிடப்பட்டது. 1261 முதல் 1275 வரை இவர் சாங் இராணுவங்கள் மற்றும் கடற்படையை நொறுக்கினார். சியாங்யாங் யுத்தத்தின்போது கோதான் கனரகத் துப்பாக்கிகளைப் பயன்படுத்தி இவர் பன்செங் நகரத்தைக் கைப்பற்றினார். அந்த நகரத்தின் ஆளுநர் தற்கொலை செய்துகொண்டார். 1276ஆம் ஆண்டு ஒக்தாயியின் பேரனான கய்டுவிடமிருந்து பெஷ்பலிக்கைத் தற்காக்க இவர் நியமிக்கப்பட்டார். இளவரசன் சர்பனின் தோல்விக்குப் பிறகு இவர் இறந்தார். சர்பன் தனது எசமானர் குப்லாய்க்கு எதிராக 1287ஆம் ஆண்டு கலகத்தில் ஈடுபட்டார். ஆனால் சில ஆதாரங்களின்படி அஜு வரும் வழியில் 1286ஆம் ஆண்டு இறந்தார்.

உசாத்துணை
---------

1. ↑  Connolly, P. (1998). பக். 332. [*Full citation needed*]
2. ↑  Grousset, René (1939). *Empire of Steppes*. . ; Atwood, Christopher P. E. (2004). "Aju". *Encyclopedia of Mongolia and the Mongol Empire*. .
**பாசு** ( Passu ) என்பது பாக்கித்தானின் வடக்கு நிலங்கள் எனப்படும் கில்கித் பால்டிஸ்தானின் கோஜல் பள்ளத்தாக்கிற்கு மேல் கன்சா என்ற இடத்தில் அமைந்துள்ள ஒரு சிறிய கிராமமாகும். கன்சா பள்ளத்தாக்கிலுள்ள காரகோரம் நெடுஞ்சாலையில் அமைந்துள்ள அதன் எளிதில் அணுகக்கூடிய பரந்த நிலப்பரப்புகள் மற்றும் 7,478 மீ (24,534 அடி) உயரமான பாசு சர் மலை, பாசு பனிப்பாறை மற்றும் துபோப்டன் [டி] 6,106 மீ (20,033 அடி) ஆகியவற்றின் காட்சிகள் காரணமாக. இது, பாக்கித்தானிலுள்ள ஒரு பிரபலமான சுற்றுலாத் தலமாக உள்ளது.

நிலவியல்
--------

கில்கித்-பால்டிஸ்தானில் உள்ள கோஜல் வட்டத்தின் தலைமையகமான குல்மிட்டிலிருந்து சுமார் 20 கிலோமீட்டர்கள் (12 மை) தொலைவில், கில்கித்திலிருந்து சுமார் 147 கிலோமீட்டர்கள் (91 மை) தொலைவில் கன்சா ஆற்றங்கரையில் பாசு அமைந்துள்ளது. 

இது பாசு பனிப்பாறை அடுக்குக்கு மிக அருகில் உள்ளது. மேலும் பதுரா பனிப்பாறை அடுக்கின் தெற்கே அமைந்துள்ளது. பிந்தையது 56 கிலோமீட்டர்கள் (35 மைல்) தொலைவில் உள்ள உலகின் ஏழாவது நீளமான துருவப் பனிப்பாறை ஆகும். மேலும் இது நெடுஞ்சாலைக்கு மிக அருகில் உள்ளது. இப்பகுதியில் உள்ள உசைனி கிராமத்திற்கு கீழே உள்ள போரித் ஏரி ஒரு பெரிய நீர்நிலையாகும்.. 

6,106 மீட்டர் (20,033 அடி) உயரத்தில் அமைந்துள்ள துபோப்டன் பாசு கோன்ஸ் அல்லது 'பாசு கதீட்ரல்' என்றும் அழைக்கப்படுகிறது. இது கோஜல் பள்ளத்தாக்கில் உள்ள குல்மிட் கிராமத்திற்கு வடக்கே அமைந்துள்ளது. இது இப்பகுதியில் அதிகம் புகைப்படம் எடுக்கப்பட்ட சிகரமாகும். பாசு சர், சிஸ்பேர் சர் மற்றும் பதுரா போன்ற உயரமான சிகரங்களும் இதன் அருகிலேயே உள்ளன. 

  

இஸ்மாயிலி, சியா இசுலாத்தின் ஒரு பிரிவினரான இப்பகுதியில் வசிக்கும் வாக்கி  மக்கள் பெரும்பான்மையாக வாக்கி மொழியைப் பேசுகிறார்கள். 

* குராமாபாத்

மேற்கோள்கள்
-----------

1. ↑  Salopek, Paul (January 2, 2018). "Walking Grass". *National Geographic*. Retrieved January 2, 2018. The inhabitants of this austere landscape, many of them ethnic Wakhi farmers, have learned to trap this explosive blessing through the filter of grass.
**தட்டா பானி** ( Tatta Pani) என்பது பாக்கித்தானில் உள்ள கில்கிட்-பால்டிஸ்தானின் தயமர் மாவட்டத்தில் உள்ள ஒரு கிராமம். இது அப்பகுதியில் கடுமையான நிலச்சரிவு மற்றும் காரகோரம் நெடுஞ்சாலையின் மோசமான பகுதி காரணமாக குறிப்பிடத்தக்கது.

சொற்பிறப்பியல்
--------------

*தட்டா பானி* என்ற பெயர் உள்ளூர் சினா மொழி மற்றும் உருது மொழியிலிருந்து வந்தது. தட்டு அல்லது தட்டா என்றால் சினாவில் சூடான என்றும் பானி என்றால் உருது மொழியில் தண்ணீர் எனவும் பொருள்படும்

சாலை மற்றும் நிலச்சரிவு
-----------------------

நீண்ட மற்றும் பிரபலமான காரகோரம் நெடுஞ்சாலை தட்டா பானி வழியாக செல்கிறது. மேலும் நெடுஞ்சாலையின் இந்த பகுதி "தட்டா பானி சாலை" என்று அழைக்கப்படுகிறது. இப்பகுதியில் உள்ள அழிந்த நிலையிலுள்ள சாலைகள் மற்றும் அடிக்கடி ஏற்படும் நிலச்சரிவுகளுக்கு இது குறிப்பிடத்தக்கது.   தற்போது அப்பகுதியில் மற்றொரு மாற்று சாலை அமைக்கப்பட்டுள்ளது.  இப்பகுதியில் நிலச்சரிவு ஏற்படும் போது பல காரணங்களால் தட்டா பானி மற்றும் ராய்கோட் பாலத்தில் போக்குவரத்தில் தடை ஏற்ப்டுகிறதுபடுகிறது.

மக்கள்தொகை
----------

கிராமத்தில் சுமார் 36 பேர் வசிக்கின்றனர். தட்டா பானி மலைப் பகுதியில் கிட்டத்தட்ட 200 பேர் வசிக்கின்றனர். மொத்த மக்கள்தொகையில் சிலாசி சினா பேச்சுவழக்கு அதிகம் பேசப்படுகிறது.

மேற்கோள்கள்
-----------

1. ↑  "Karakorum Highway's famous "Tata Pani": Natural or Human-induced Disaster?". 3 August 2019. .
2. ↑  "Gilgit-Baltistan: Karakoram highway restored at Tata Pani for one-way traffic". 2 August 2021. .
3. ↑  "KKH is Still Closed at Tata Pani in Diamer Area Due to Landslides". 2021-07-30. .
4. ↑  "KKH alternative route to be built in Tatta Pani area of GB". 18 August 2021. .
5. ↑  "Diamir .There are that part of Karakoram Highway is located in Diamer District of Gilgit-Baltistan. Where the same part is considered more frightening and dangerous due to the dangers of more and heavier landslides. - Hunza Tv". 26 February 2021. .
**சந்துலால் செசங்பாய் சா** (Chandulal Jesangbhai Shah) (13 ஏப்ரல் 1898 - 25 நவம்பர் 1975) ஓர் பிரபல இந்தியத் திரைப்பட இயக்குனரும், தயாரிப்பாளரும் மற்றும் திரைக்கதை எழுத்தாளரும் ஆவார்,  இவர் 1929 இல் ரஞ்சித் ஸ்டுடியோ என்றத் திரைப்பட தயாரிப்பு நிறுவனத்தை நிறுவினார்  

சந்துலா சா 1898 இல் பிரித்தானிய இந்தியாவில் குசராத்தின் ஜாம்நகரில் பிறந்தார். பம்பாயில் (இப்போது மும்பை) உள்ள சைடன்காம் கல்லூரியில் படித்தார். பின்னர் 1924 இல் பம்பாய் பங்குச் சந்தையில் பணி நியமனம் பெற்றார். வேலை கிடைக்கும் என்று காத்திருந்தபோது, புராணப் படங்களுக்கு எழுத்தாளராக இருந்த தனது சகோதரரான ஜே. டி. சாவுக்கு உதவினார்.  1925 ஆம் ஆண்டு "இலட்சுமி பிலிம் கம்பெனி" என்ற நிறுவனத்தின் இயக்குனர் மணிலால் ஜோஷி உடல்நிலை சரியில்லாமல் இருந்ததால் *விம்லா* என்ற படத்தை இயக்க இவரை அழைத்தார். அந்த அழைப்பை ஏற்றுக் கொண்ட சந்துலால் சா படத்தை இயக்கியது மட்டுமின்றி அந்த நிறுவனத்திற்காக மேலும் *பஞ்ச் தண்டா* (1925) மற்றும் *மாதவ் கம் குண்டலா* (1926) என்ற இரண்டு படங்களையும் இயக்கினார்.

திரைப்பட வாழ்க்கை
-----------------

இலட்சுமி பிலிம் கம்பெனியில் இருந்த சந்துலாலின் நண்பரான அமர்சந்த் செராப், வரை கோகினூர் பிலிம் கம்பெனிக்கு அழைத்துச் சென்றார். அங்கு இவர் நிறுவனத்தின் நிறுவனர் கோஹருடன் தொடர்பு கொண்டார், அது இறுதியில் தனிப்பட்ட மற்றும் தொழில்முறை உறவாக வளர்ந்தது.

கோகினூர் நிறுவனத்தின் தயாரிப்பில் கோகர் மற்றும் சுலோச்சனா ஆகியோரின் நடிப்பில் *டைப்பிஸ்ட் கேர்ள்* (1926) என்ற திரைப்படம் இவர் இயக்கிய முதல் படமம் 17 நாட்களில் தயாரிக்கப்பட்டது. இந்தப் படம் நல்ல வரவேற்பைப் பெற்றது. சந்துலால் அந்நிறுவனத்திற்காக மேலும் ஐந்து படங்களை இயக்கினார், அனைத்திலும் கோகர் இடம்பெற்றார். இவற்றில் *குன்சுந்தரி* (1927) என்ற படம் மிகவும் பிரபலமானது 

திரைப்படத் தயாரிப்பைத் தவிர, இந்தியத் திரைப்படத் துறையின் நிறுவனப் பணிகளுக்கும் சந்துலால் சா நிறைய நேரம் செலவிட்டார். இந்தியத் திரைப்படத் துறையின் வெள்ளி விழா (1939) மற்றும் பொன்விழா (1963) ஆகிய இரண்டும் இவரது வழிகாட்டுதலின் கீழ் கொண்டாடப்பட்டன. இவர் 1951 இல் உருவாக்கப்பட்ட இந்திய திரைப்படக் கூட்டமைப்புக்கு முதல் தலைவராக இருந்தார். அடுத்த ஆண்டு ஹாலிவுட்டுக்கு இந்தியக் குழுவை வழிநடத்தினார்.

பிற்கால வாழ்க்கையும் இறப்பும்
-----------------------------

ராஜ் கபூர் மற்றும் நர்கீஸ் நடித்த *பாபி* (1953) என்றத் திரைப்படம் தோல்வியடைந்தபோது சந்துலாலின் வீழ்ச்சி தொடங்கியது. அதன்பிறகு *ஊட்பதாங்* (1955), *ஜமீன் கே தாரே* (1960) மற்றும் கடைசியாக நந்த்லால் ஜஸ்வந்த்லாலுடன் இணைந்து இயக்கிய *அகேலி மாட் ஜெய்யோ* (1963) ஆகிய மூன்று படங்களை இயக்கினார். இவர் சூதாட்டம் மற்றும் குதிரை பந்தயத்தில் ஈடுபட்டார். திரைப்படத்துறையின் மிகவும் சக்திவாய்ந்த மனிதராகவும், ஒரு காலத்தில் மகிழுந்துகளை வைத்திருந்தவருமான இவர் பேருந்துகளில் பயணம் செய்ய பணமின்றி வண்டியிலிருந்து கீழே தள்ளப்பட்டார். சந்துலால் சா 25 நவம்பர் 1975 அன்று இறந்தார்.

மேற்கோள்கள்
-----------

வெளி இணைப்புகள்
---------------

1. ↑  IMDB Profile
2. ↑  Susan Hayward (2013). *Cinema Studies: The Key Concepts*. Routledge. பக். 467–. பன்னாட்டுத் தரப்புத்தக எண்:978-0-415-53813-8. .
3. ↑  Tejaswini Ganti (2013). *Bollywood: A Guidebook to Popular Hindi Cinema*. Routledge. பக். 17–18. பன்னாட்டுத் தரப்புத்தக எண்:978-0-415-58384-8. .
4. ↑   *Bollywood: A History*. 9 May 2008.
5. ↑  Chandulal Shah on Upperstall
6. ↑  Navhind Times Article பரணிடப்பட்டது 23 செப்தெம்பர் 2012 at the வந்தவழி இயந்திரம்
**தன திரயோதசி** (*Dhana Trayodashi*) அல்லது **தந்தேரசு** (*Dhanteras*, நேபாளி: धनतेरष, இந்தி: धनतेरस, மராத்தி: धनत्रयोदशी) இந்தியாவில், குறிப்பாக வட மாநிலங்களில், தீபாவளிக் கொண்டாட்டங்களில் முதல்நாளாக அமைகின்றது. நேபாளத்தில் இது திகார் திருவிழாவின் முதல்நாளாகும். இத்திருவிழா **"தனவந்தரி திரயோதசி"** எனவும் அழைக்கப்படுகின்றது. இது விக்ரம் நாட்காட்டியில் ஐப்பசி மாதத்தில் வரும் தேய்பிறையின் பதின்மூன்றாம் நாளில் கொண்டாடப்படுகின்றது. இன்றைய நாளில் விலையுயர்ந்த தங்கம், வெள்ளி,பிளாட்டின நகைகளும் காசுகளும் வாங்கப்படுகின்றன.

இந்நாளில் தன்வந்திரி வழிபடப்படுகின்றார். இந்து சமய நம்பிக்கைகளில் தனவந்திரி அனைத்து மருத்துவர்களுக்கும் ஆசிரியராகவும் ஆயுர்வேதத்தின் நிறுவனராகவும் கருதப்படுகின்றார்.

கொண்டாட்டம்
-----------

தந்தேரசு செல்வச்செழிப்பிற்காக வழிபடப்படும் திருவிழாவாக பரவலாக அறியப்பட்டாலும் தன்வந்திரிக் கடவுள் செல்வத்துடன் தொடர்பானவர் அல்ல; உடல்நலத்தை அருள்பவராகவே கருதப்படுகின்றார். 
மற்றொரு சமயக்கதையில் இன்றைய நாளில் பாற்கடலிலிருந்து இலக்குமி தோன்றியதாகக் கூறப்படுகின்றது. எனவே இலக்குமியும் குபேரரும் வழிபடப்படுகின்றனர்.

தொடர்புடைய மற்ற திருவிழாக்கள்
-----------------------------

* தீபாவளி
* அட்சயத் திருதியை

மேற்சான்றுகள்
-------------

1. ↑  "About Dhanteras - Dhantrayodashi - Dhanwantari Triodasi" இம் மூலத்தில் இருந்து 2016-10-28 அன்று. பரணிடப்பட்டது.. .
நியூசிலாந்தின் முன்னாள் தலைவர் ஸ்டீபன் ஃபிளெமிங் களத்தடுப்பு இடங்களை ஒழுங்கு செய்கிறார்.
ஓர் துடுப்பாட்ட அணியின் **தலைவர்**  (**captain**) அணியில் ஓர் விளையாட்டுக்காரராக இருப்பதுடன், ஆட்டத்தின் போக்கினூடே பல பொறுப்புகளை ஏற்றுக்கொண்டு தனக்காக்கப்பட்ட கூடுதல் பங்களிப்பையும் செய்பவராகும். மற்ற விளையாட்டுக்களைப் போன்றே துடுப்பாட்ட அணித்தலைவரும் கூடுதல் பட்டறிவு உள்ளவராகவும், சிறந்த பேச்சுவண்மை பெற்றவராகவும், அணியில் வழமையாக இடம்பெறக் கூடியவராகவும் இருப்பார். பொதுவாக அணியின் உறுப்பினர் தேர்வில் பங்கெடுக்கும் பொறுப்பும் உள்ளவராகிறார்.ஆட்டத்தின் துவக்கத்தில் இரு அணிகளின் தலைவர்களும் நாணயச் சுண்டல் மூலம் எந்த அணி முதலில் மட்டை பிடிக்கத் துவங்கும் என்பதை தீர்மானிக்கிறார்கள்.ஆட்டம் நிகழ்கையில் தலைவர் மட்டையாளர்களின் களமிறங்கு வரிசையையும் ஒவ்வொரு "நிறைவு"( ஓவர்)க்கும் யார் பந்து வீசுவார்கள் என்பதையும் எந்தெந்த ஆட்டக்காரர்கள் எங்கெங்கு களத்தடுப்புப் பணியில் நிற்க வேண்டும் என்பதனையும் முடிவு செய்கிறார். தலைவரின் முடிவே இறுதியானது எனினும் பெரும்பான்மையான நேரங்களில் கூட்டு முடிவுகள் எடுக்கப்படுவதுண்டு. ஓர் துடுப்பாட்ட ஆட்டத்தின் நெளிவுசுளிவுகளைத் திறம்பட அறிந்து, ஆட்டநிலைக்குத் தக்கவாறும் எதிரணியின் பலவீனங்களைத் தாக்குமாறும் இவரெடுக்கும் முடிவுகள் அணியின் வெற்றி/தோல்வியை பாதிக்கின்றன. அணியின் உளவியல் வழியான நம்பிக்கையை வளர்ப்பதும் ஒற்றுமையை நிலைநாட்டுவதும் இவரது தலைமைப் பண்பை வெளிப்படுத்துவதாக அமைகின்றன.

மற்ற விளையாட்டுக்களைப் போலன்றி துடுப்பாட்டத்தில் பயிற்றுனர் மற்றும் மேலாளரின் பங்கு ஆட்ட நிகழ்வின் ஊடே மிகக் குறைவாக இருக்கின்ற காரணத்தால், மற்ற விளையாட்டுத் தலைவர்களை விட துடுப்பாட்டத் தலைவருக்கு வெற்றியில் பொறுப்பும் பங்கும் அதிகமாகும்.

அண்மைக்காலங்களில் ஒருநாள் பன்னாட்டுத் துடுப்பாட்டம், இருபது20 ஆட்டங்களில் கூடுதலாக துடுப்பாட்டத் தலைவர் ஆட்டவிதிமுறைகளை (ஆற்றல் ஆட்டம் (power play) எடுக்கின்ற வேளை, களத்தடுப்புக் கட்டுப்பாடுகள்,கட்டாயமான நிறைவுகள் போன்றவற்றை) செயலாக்கும் பொறுப்பும் உள்ளவராகிறார்.

துணைத் தலைவர்
-------------

தலைவருக்குத் துணையாகவும் தலைவர் களத்திலிருந்து நீங்கும்போது மாற்றாகவும் செயலாற்ற **துணைத்தலைவர்** நியமிக்கப்படுகிறார். சில அணிகளில் உதவித்தலைவரும் அணியின் தேர்வில் பங்கு கொள்கிறார். துணைத்தலைவர் அடுத்த தலைவராக தேர்ந்தெடுக்கப்படுவார் என்பது நிச்சயமில்லை.

தலைவரின் பல முடிவுகளில் இவரது பட்டறிவும் பங்கும் பெருமளவு உள்ளடங்கியுளது. ஒருநாள் போட்டிகளில் டக்வோர்த் லூயிஸ் முறையில் இரண்டாவதாக ஆடும் ஆணியின் வெற்றி இலக்கு நிலமைக்குத் தக்கவாறு மாறிவரும்போது, களத்தடுப்பு அணியின் தலைவர், தமது குவியம் ஆட்டத்திலிருந்து பிறழாதிருக்க, துணைத்தலைவரிடம் டக்வோர்த் லூயி கணக்குகள் அடங்கியத் தாளைக் கொடுத்து கவனித்துவரச் சொல்வது இயல்பு.

மேற்படிப்பிற்கு
---------------

* Mike Brearley (1985). *The Art of Captaincy*. Hodder & Stoughton Ltd. பன்னாட்டுத் தரப்புத்தக எண்:0-340-27086-1. . 
	+ Reprinted as Mike Brearley (2001). *The Art of Captaincy*. Channel 4 Books. பன்னாட்டுத் தரப்புத்தக எண்:0-7522-6184-3. .
**விழப்பள்ளம் செங்கழனி மாரியம்மன் கோயில்** என்பது தமிழ்நாட்டில் கடலூர் மாவட்டம், குறிஞ்சிப்பாடிக்கு அருகில் விழப்பள்ளம் என்னும் ஊரில் அமைந்துள்ள அம்மன் கோயிலாகும்.

செவிவழிக் கதை
-------------

ஒரு காலத்தில் தன் மகனை அம்மை நோயில் இருந்து காத்த இந்த அம்மனுக்கு நேர்த்திக் கடன் செலுத்த முடிவு செய்தார். அதன்படி சின்ன சின்ன சூலாயுதங்களை செய்து அதை வைகாசி விசாகத்தன்று தன் உடல் முழுவதும் குத்தி அம்மனுக்கு நேர்த்திக் கடன் செலுத்தினார் எனப்படுகிறது. அதுவே இக்கோயிலில் நடந்த சொடர் உற்சவம் என்று கூறப்படுகிறது. அதன் பிறகே பல கோயில்களில் சொடல் உற்சவம் பரவியது என்ற கருத்து உள்ளது.

கோயில் அமைப்பு
--------------

விவசாயத்தை மீட்டெடுத்ததால் இந்த அம்மனுக்கு செங்கழனி மாரியம்மன் என்ற பெயரை வேளான் மக்கள் சூட்டி வழிபட்டு வந்தனர். பிற்காலத்தில் இக்கோயில் புதியதாக கற்கோயிலாக கட்டப்பட்டது. கோயிலானது கருவறை, அர்த்தமண்டபம், மகா மண்டபம் எனும் கட்டடக்கூறுகளைக் கொண்டுள்ளது. மகா மண்டபத்தில் பால முருகனும், பிள்ளையாரும் உள்ளனர். செங்கழனி மாரியம்மனின் உற்சவருக்கு தனி சந்நதி உள்ளது. கருவறைக்கு மேலே ஐந்து நிலையில் ஒரு இராச கோபுரம் உள்ளது. கருவறையில் செங்கழனி மாரியம்மனின் மூலவர் சிரசு வடிவில் உள்ளார். அதற்கு பின்னே சுதையில் செய்யப்பட்ட அம்மன் உருவம் உள்ளது. 

கோயில் கோட்டத்தில் ஒரு புற்று அம்மன் சிரசு உள்ளது. வெளிப்பிரகாரத்தில் கோயிலுக்கு வலது பக்கமாக ஒரு வேப்பமரம் உள்ளது. அந்த மரத்தடியில் வேம்பாயி அம்மன் சந்நிதி உள்ளது. வேப்ப மரத்தடியில் அம்மனின் திருவடிகள் உள்ளன.

பூசைகள்
-------

ஆண்டுதோறும் நவராத்திரியின் ஒன்பது நாட்களும் இங்கு சிறப்பாக கொண்டாடப்படுகிறது. அந்த ஒன்பது நாட்களும் உற்சவருக்கு ஒன்பது நாயகிகளின் அலங்காரம் செய்யப்படுகிறது. தைமாதம் வரும் நான்காம் வெள்ளியன்று சொடல் உற்சவம் நடக்கிறது. அப்போது பக்தர்கள் தங்கள் வேண்டுதல்களை நிறைவேற்ற தங்கள் உடலில் செடல்களை குத்திக் கொள்கின்றனர். வைகாசி முதல் வெள்ளியன்று பானக பூசை என்னும் உற்சவம் நடக்கிறது. அப்போது அம்மனுக்கு பானக அபிசேகம் நடக்கிறது.

மேற்கோள்கள்
-----------

1. ↑  "அம்மன் கோயிலிலும் திருவடி தரிசனம்!". 2023-12-07. `{{cite magazine}}`: Cite magazine requires `|magazine=` (help)
**பெங்களூர் நீல திராட்சை,** எனப்படுவது **பெங்களூர் நீலன்** (*Bangalore Blue*) எனப்படும், கொத்தாக காய்க்கக்கூடிய புளிப்புச் சுவையுடைய (ஒரு வகையாகும் *விட்டிசு லேப்ருசுகா*) திராட்சை ஆகும். இது இந்தியாவின் பெங்களூருவைச் சுற்றியுள்ள மாவட்டங்களில் வளர்க்கப்படுகிறது. கருநாடக மாநிலத்தில் அதிக அளவில் பயிரிடப்படும் மூன்று திராட்சை வகைகளுள் இதுவும் ஒன்றாகும் (மற்ற இரண்டு 1) தாம்சன் விதை இல்லாத திராட்சை 2) அனாப்-இ-ஷாஹி தில்குஷ்). இது 2013ஆம் ஆண்டில் இந்திய அரசிடமிருந்து புவியியல் சார்ந்த குறியீடு பெற்றது.

வரலாறு
------

பெங்களூரு நகர மாவட்டம், சிக்கபள்ளாபூர் மாவட்டம் மற்றும் கோலார் மாவட்டங்களில் கடந்த 150 ஆண்டுகளாக இந்த வகை திராட்சை வளர்க்கப்படுகிறது. இது சுமார் 5,000 ஹெக்டேர் பரப்பளவில் பிரத்தியேகமாகப் பயிரிடப்படுகிறது. முக்கியமாக இது நந்தி பள்ளத்தாக்கில் பயிரிடப்படுகிறது. ஆண்டுதோறும் சுமார் 450,000 டன் திராட்சைப் பழங்கள் இங்கு உற்பத்தி செய்யப்படுகின்றன.

தோற்றம் மற்றும் பயன்கள்
-----------------------

பெங்களூர் நீலன் அமெரிக்க கான்கார்ட் வகையுடன் நெருக்கமாகத் தொடர்புடையது. இது பைலோக்செரா வண்டுகளுக்கு எதிராக வலுவான இயற்கை எதிர்ப்புச் சக்தியினைக் கொண்டுள்ளது. புளிப்பு கலந்த இனிப்புச் சுவையுடன் மென்மையான தோலினைக் இத் திராட்சை கொண்டுள்ளது. நவீன ஆராய்ச்சியின் படி இந்த திராட்சை புற்றுநோய் எதிர்ப்பு மற்றும் வயதாவதைத் தடுக்கும் பண்புகளை கொண்டிருப்பதாக அறியப்படுகிறது.

பெங்களூர் நீலத்தை வளர்க்கச் செம்மண் கலந்த களிமண்ணுடன் பகல் வெப்பநிலை 35° C முதல் 37°C வரையும் இரவு வெப்பநிலை 12°C முதல் 15°C வரையும் இருக்கவேண்டும். இந்த காலநிலை பெங்களூர் பிராந்தியத்தைச் சுற்றிக் காணப்படுவதால், பல்வேறு வகையான திராட்சை இங்குப் பிரத்தியேகமாக வளர்க்கப்படுகின்றன.

இத் திராட்சை பொதுவாக உணவாகப் உண்பதற்கு பயன்படுத்தப்படுகிறது. மேலும் பழ ஊறல் (ஜாம்) மற்றும் பழப் பாகு (ஜெல்லி) தயாரிக்கப் பயன்படுகிறது. பழச்சாறு, பழச்சாறு கலவை, ஒயின் தயாரிக்கவும் பயன்படுகிறது.

புவியியல் அறிகுறி
-----------------

பெங்களூர் தோட்டக்கலைத் துறை, பெங்களூரு நீலத்தை 1999ஆம் ஆண்டின் புவியியல் குறியீட்டுச் சட்டத்தின் கீழ் பதிவு செய்ய முன் வந்தது. சென்னையில் உள்ள காப்புரிமை, வடிவமைப்புகள் மற்றும் வர்த்தக முத்திரைகள், அலுவலகத்தில் பதிவுசெய்யப்பட்டது. மூன்று ஆண்டுகளுக்குப் பின்னர், 2013இல் புவியியல் சார்ந்த குறியீடு சிக்கபள்ளாப்பூரை தலைமையிடமாகக் கொண்ட பெங்களூர் நீல திராட்சை விவசாயிகள் சங்கத்திற்கு பல்வேறு வகையான திராட்சைகளை வளர்ப்பதற்கான காப்புரிமை வழங்கப்பட்டது.

மேலும் காண்க
------------

* குடகு ஆரஞ்சு
* நஞ்சன்கூடு வாழைப்பழம்
* பைதாகி மிளகாய்
* உடுப்பி மட்டுகுல்லா
* குடகு பசுசை ஏலக்காய்
* இந்தியாவில் புவியியல் குறிகாட்டிகளின் பட்டியல்
* மைசூர்
* நஞ்சன்கூடு
* சாமராசநகர்

மேற்கோள்கள்
-----------

1. ↑  "Vineyards in Karnataka". karnataka.com.. பார்த்த நாள்: 25 January 2016.
2. 1 2 3 4 5 6  Kundu, Rhik. "Bangalore Blue Grapes gets Geographical Indication status". *தி டைம்ஸ் ஆஃப் இந்தியா*.. பார்த்த நாள்: 25 January 2016.
3. 1 2 3  Subramanya, K V. "Building brand value for Bangalore Blue grapes". *The Hindu*.. பார்த்த நாள்: 25 January 2016.
4. ↑  "Grape farmers get the blues". *தி இந்து*.. பார்த்த நாள்: 25 January 2016.
5. ↑  Aravamudan, Sriram. "Grapefully yours". *Bangalore Mirror*.. பார்த்த நாள்: 25 January 2016.
6. 1 2  Prabhu, Nagesh. "Know your onions about Bangalore Blue and Rose". *The Hindu*.. பார்த்த நாள்: 25 January 2016.
புகையிலைச் சுருட்டு
**சுருட்டு** (*cigar*) எனப் பொதுவாக அழைக்கப்படும் **புகையிலைச் சுருட்டு** என்பது உலர வைத்து நொதிக்கச் செய்யப்பட்ட புகையிலை இலைகளின் இறுக்கமாகச் சுற்றப்பட்ட ஒரு கட்டு ஆகும். இச்சுருட்டை வாயில் வைத்துப் பற்ற வைக்கும் போது பெறப்படும் புகை வாயில் இருந்து வெளிவருகிறது.

சுருட்டுக்குப் பயன்படுத்தப்படும் புகையிலை பிரேசில், கமரூன், கியூபா, டொமினிக்கன் குடியரசு, ஒந்துராசு, இந்தோனேசியா, மெக்சிக்கோ, எக்குவடோர், நிக்கராகுவா, பனாமா, பிலிப்பீன்சு, புவேர்ட்டோ ரிக்கோ, கேனரி தீவுகள், இத்தாலி, கிழக்கு அமெரிக்கா போன்ற நாடுகளில் பெருமளவு உற்பத்தி செய்யப்படுகிறது. சுருட்டு புகைத்தல் எப்போது, எங்கிருந்து ஆரம்பமானது என்ற தகவல்கள் கிடைக்கப்பெறவில்லை. குவாத்தமாலாவில் 10-ஆம் நூற்றாண்டு மாயன் காலத்து புகையிலை இலைகள் ஒன்றாகக் கட்டப்பட்டு வைக்கப்பட்ட ஒரு சுட்டாங்கல் சட்டி ஒன்று கண்டுபிடிக்கப்பட்டது. புகைத்தலுக்கு மாயர்கள் பயன்படுத்திய சொல் "சிக்கார்" (*sikar*) என்பதாகும்.

படையல் பொருளாக
--------------

தமிழ்நாட்டில் ஐயனார், சுடலை மாடன் கருப்பசாமி, முனீசுவரர், மதுரை வீரன் வழிபாட்டில் மற்ற படையல் பொருட்களுடன் சுருட்டையும் சேர்த்து வைப்பர்.

இதனையும் காண்க
--------------

* பீடி

மேற்கோள்கள்
-----------

1. ↑  Altman, Alex (2 சனவரி 2009). "A Brief History Of the Cigar". TIME இம் மூலத்தில் இருந்து 2013-08-26 அன்று. பரணிடப்பட்டது... பார்த்த நாள்: 4 சூலை 2013.
2. ↑  "திண்ணைப் பேச்சு 29: உறையூர் சுருட்டும் இரண்டாம் உலகப் போரும்". 2023-12-07. `{{cite magazine}}`: Cite magazine requires `|magazine=` (help)

வெளி இணைப்புகள்
---------------

விக்கிமீடியா பொதுவகத்தில்,  
 ***சுருட்டு***   
என்பதின் ஊடகங்கள் உள்ளன. 

* Sanford Cigar Collection பரணிடப்பட்டது 2016-03-05 at the வந்தவழி இயந்திரம் - RICHES Mosaic Interface
* Cigar Smoker's FAQ பரணிடப்பட்டது 2011-05-12 at the வந்தவழி இயந்திரம் – compiled from alt.smokers.cigars
* Cuban Cigar Website – Online Cuban Cigar Encyclopaedia
ஆறன்முளா கண்ணடி 
 ஆறன்முளாரண் கண்ணாடி அதன் மூல வடிவத்தில் 
 ஆறன்முளா கண்ணாடி ( ஆடி ) 
**ஆறன்முளா கண்ணாடி** என்பது கையால் செய்யப்பட்ட கலப்பு-உலோக கண்ணாடியாகும், இது இந்தியாவின், கேரளத்தின், பத்தனம்திட்டா மாவட்டத்தில் உள்ள ஒரு சிறிய நகரமான ஆறன்முளாவில் தயாரிக்கப்படுகிறது. சாதாரண "வௌளி பூசிய" கண்ணாடியைப் போலன்றி, இது ஒரு கலப்பு-உலோக கண்ணாடி அல்லது மேற்பரப்பு பிரதிபலிப்பு கண்ணாடியாகும். இந்த கலப்பு உலோக கண்ணாடியைத் தயாரிக்கப் பயன்படுத்தப்படும் உலோக் கலவைகள் ஒரு **விஸ்வகர்மா** குடும்பம் இரகசியமாக பராமரித்து வருகின்றது. இந்த கலப்பு உலோகமானது செப்பு மற்றும் வெள்ளீயம் [சீனிவாசன் 2008] ஆகியவற்றின் கலவை என்று உலோகவியலாளர்கள் தெரிவிக்கின்றனர். கண்ணாடியின் மேற்பரப்பு பிரதிபலிப்பு தன்மையை அடைய இது பல நாட்கள் மெருகூட்டப்படுகிறது.  திருமண இடத்தில் மணமகள் நுழையும்போது சடங்கில் இடம்பெறும் "அஷ்டமங்கம்" என்னும் எட்டு மங்கலப் பொருட்களில் இதுவும் ஒன்று என்று கருதப்படுகின்றது. இந்த தனித்துவமான உலோக கண்ணாடிகள் கேரளத்தின் வளமான பண்பாடு மற்றும் உலோகவியல் மரபுகளின் விளைவாகும். இவை சிறந்த வரலாற்று மற்றும் கலாச்சார மதிப்பைக் கொண்டுள்ளன மேலும் இவை அதிர்ஷ்டத்தைக் கொண்டு வரும் என்று கருதப்படுகிறன்றன. இவை ஆறன்முளாவில் ஒரு குடும்பத்தால் பாரம்பரியமாக தயாரிக்கப்படுகின்றன. அறன்முளா கண்ணாடியின் தோற்றம் ஆறான்முளா பார்த்தசாரதி கோயிலுடன் தொடர்புகொண்டதாக உள்ளது. செவிவழி செய்திகளின்படி, பல நூற்றாண்டுகளுக்கு முன்பு பார்த்தசாரதி கோயிலிலுக்கான கலைப்பொருட்களைச் செய்வதற்காக திருநெல்வேலி மாவட்டத்தில் இருந்து ஆறன்முளாவுக்கு கோயில் கலையிலும், கைவினைத் துறையிலும் நிபுணர்களான எட்டு குடும்பங்கள் அரசு தலைமையால் அழைத்து வரபட்டனர். அவர்களின் வழிவந்தவர்களே இந்த உலோகக் கண்ணாடியை செய்துவருவதாக கூறப்படுகிறது.

லண்டனில் உள்ள பிரித்தானிய அருங்காட்சியகத்தில் அதன் சேகரிப்பில் 45 சென்டிமீட்டர் உயரமுள்ள ஒரு ஆறன்முளா உலோக கண்ணாடி உள்ளது.  இந்தக் கண்ணாடிகள் 2004-05 ஆம் ஆண்டில் புவியியல் சார்ந்த குறியீட்டைப் பெற்றன.

மேலும் காண்க
------------

* ஆறன்முளா கொட்டாரம்

குறிப்புகள்
-----------

1. 1 2  "Aranmula mirrors". *The Hindu* (Kollam, India). 13 July 2012. .
2. ↑  "State Wise Registration Details of G.I Applications 2004-05". India இம் மூலத்தில் இருந்து 26 August 2013 அன்று. பரணிடப்பட்டது.. .

வெளி இணைப்புகள்
---------------

* Aranmulakannadi.org
* பொதுவகத்தில் ஆறன்முளா கண்ணாடி தொடர்பாக ஊடகக் கோப்புகள் உள்ளன.
**அமரம்பேடு அகத்தீஸ்வரர் கோயில்** தமிழ்நாட்டில் திருவள்ளூர் மாவட்டம், அமரம்பேடு என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அகத்தீஸ்வரர், அகிலாண்டேஸ்வரி சன்னதிகளும், விநாயகர், முருகன், நந்தி, சிம்மம், தட்சிணாமூர்த்தி, பலிபீடம் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. மாசி மாதம் சிவராத்திரி திருவிழாவாக நடைபெறுகிறது. மாசி மாதம் மாசிமகம் தேரோட்டம் நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
குடகு ஆரஞ்சு
**குடகு ஆரஞ்சு** (Coorg orange) என்பது குடகு மாண்டரின் என்றும் அழைக்கப்படுகிறது. இது இந்தியாவின் கர்நாடகாவின் குடகு பகுதியில் சாகுபடி செய்யப்படும் ஆரஞ்சு வகையாகும். இதற்கு 2006 இல் புவியியல் சார்ந்த குறியீடு வழங்கப்பட்டது.

விளக்கம்
--------

1960 ஆம் ஆண்டுகளில், குடகுப்பகுதியில் இந்த ஆரஞ்சு சுமார் 24,000 ஹெக்டேர் பரப்பளவில் பயிரிடப்பட்டது. சமீபத்திய ஆண்டுகளில் சாகுபடி பகுதியானது 2,000 ஹெக்டேருக்கும் குறைவாகவே உள்ளது. குடகு ஆரஞ்சு முக்கியமாகக் குடகு, ஹாசன் மற்றும் சிக்மகளூரூ மாவட்டங்களில் 150 ஆண்டுகளுக்கும் மேலாகக் காபி தோட்டங்களில் இரண்டாம் நிலை பயிராகப் பயிரிடப்படுகிறது.

குடகு ஆரஞ்சு மனிதனால் உருவாக்கப்பட்ட மாண்டரின் கலப்பினங்களாகக் கருதப்படுகிறது (*சிட்ரஸ் ரெட்டிகுலட்டா* ). பச்சை-மஞ்சள் நிறத்தில், இறுக்கமான தோலையும், இனிப்பு-புளிப்புச் சுவையையும் இந்த ஆரஞ்சுப் பழங்கள் கொண்டிருக்கின்றன. நாக்பூர் ஆரஞ்சு தளர்வான தோலினையும் இனிப்பு சுவையினையும் கொண்டவை. குடகு ஆரஞ்சு மற்ற வகைகளுடன் ஒப்பிடும்போது நீண்ட ஆயுளைக் கொண்டிருப்பதாகக் கூறப்படுகிறது. நன்கு நீர்வடியும் அதிக மழை பெய்யும் மலைப்பாங்கான நிலப்பரப்பானது இந்த வகையின் தனித்துவமான பண்புகளுக்கான காரணங்களாகக் கருதப்படுகிறது.

குடகு ஆரஞ்சு உற்பத்தியானது சமீபத்திய ஆண்டுகளில் நோய் மற்றும் நாக்பூர் ஆரஞ்சு உற்பத்தி அதிகரிப்பின் காரணமாகக் குறைந்துள்ளது. ஒவ்வொரு செடியின் விளைச்சலும் சுமார் 10 கிலோவாகக் குறைந்துள்ளது. இது ஒரு காலத்தில் 50 கிலோவுக்கு மேல் இருந்தது.  பழத்தின் சராசரி உற்பத்தி 45,000 டன்களுக்கு மேல் உள்ளது.

மேலும் காண்க
------------

* கூர்க் பச்சை ஏலக்காய்
* இந்தியாவில் புவியியல் குறிகாட்டிகளின் பட்டியல்

மேற்கோள்கள்
-----------

1. 1 2 3  Manoj, P. (22 March 2006). "GI tag may help revive Coorg orange cultivation". The Hindu. .
2. ↑  "Coorg oranges out of sight at mela?". The New Indian Express. 6 January 2013. .
3. ↑  Aravamudan, Sriram (8 February 2015). "The greenskeeper: It's orangeous, I say". Bangalore Mirror. .
4. ↑  Chinnappa, K. Jeevan (26 January 2005). "Reviving the famous 'Coorg mandarin'". The Hindu. .
5. ↑  "Oranges: India ranks 64th in productivity". The Hindu Business Line. 4 December 2011. .
6. ↑  "Its Coorg oranges vs Nagpur oranges in Kodagu district". Deccan Herald. 21 October 2009. .
7. ↑  BR, Rohith (25 January 2016). "Mangoes and grapes give K'taka farmers sweet taste of success". The Times of India. .
**மாறுகண்** பொதுவாக இது *கண்தசை கண்நோய்* எனப்படுகிறது. இந்த வகை மாறுகண் கோளாறை சிறு வயதிலேயே சரிசெய்து இருக்க வேண்டும். வயதான பிறகு மாறுகண் கோளாறை சரிசெய்ய "காஸ்மெடிக் சர்ஜரி" முறையை நாடலாம். ஆனால், இதனால் பார்வைத் தெளிவு ஏற்படும் என்று உறுதியாக கூற முடியாது. அதேபோல் கண்பயிற்சியும் சிறுவயதில்தான் பலன் கொடுக்கும். உடனே கண் மருத்துவரை அணுகுவது நல்லது.

மாறுகண் என்பது இரண்டு கண்களும் ஒரே திசையில் ஓரிடத்தைப் பார்க்க இயலாத தன்மைக்குக் கொடுக்கப்பட்டுள்ள பெயராகும். ஒவ்வொரு கண் விழி அசைவும் நான்கு நேராகவும் இரண்டு சாய்ந்தும் உள்ள ஆறு தசை நார்களின் செயல்களைப் பொறுத்தே அமையும். இவற்றின் குறைகளே ஓரக் கண்பார்வையை ஏற்படுத்துகின்றன. ஏதாவது தசைநார் கண்ணை சரியாக இழுத்துப் பிடிக்காமலோ, அல்லது கருவிழியை ஒரு முனையை நோக்கி செலுத்தாமலோ இருந்தால், **மாறு கண்** உண்டாகிறது. குழந்தைகளின் தொலை பார்வைக் கோளாறு பல தடவைகளில் உள்புறமாக ஓரக்கண்பார்வையைத் தோற்றுவிக்கிறது. அதுவும் குறிப்பாகக் குழந்தையானது அருகிலுள்ளவற்றைப் பார்க்கும் போதே இது தோன்றும்.

கிட்டப்பார்வை வெளிப்புறப் பக்கவாட்டுப் பார்வையை உண்டாக்கும். குழந்தைப் பருவ காலத்திற்குச் சில ஆண்டுகள் கழித்தே ஓரக்கண் பார்வை பக்கவாதத் தாக்கத்தால் வழக்கமாய்த் தோன்றுகிறது. காரணம் மூளையைச் சில நோய்கள் தாக்குவதால் அல்லது கண்களின் தசை நார்களின் நரம்புகளைச் சில நோய்கள் தாக்குவதால் இது ஏற்படுகிறது.

ஒரு கண் மற்ற கண்ணைக் காட்டிலும் சிறந்த பார்வை உடையதாயின், சிறந்த பார்வையுடைய கண் அதிகமாகப் பயன்படுத்தப்படுகிறது. அதனால் மேலும் மேலும் திறன் குறைந்து அதன் செயல் தன்மை குறைந்து கொண்டே செல்லத் தொடங்குகிறது. எனவே ஒருக்கணிப்புக்கண் சிகிச்சை எவ்வளவு விரைவாகத் தொடங்க முடியுமோ அவ்வளவு விரைவாகத் தொடங்கப்படவேண்டும். ஒரு கறுப்பு லென்சை சிறப்புக் கண்ணின் தனிப்பயனைத் தடை செய்யும் பொருட்டு, ஒரு பக்கத்தில் கொண்ட மூக்குக் கண்ணாடியை அணிவதே வழியாகும். இவ்வணிதல், செயல் குறைந்து வரும் கண்ணை மேலும் செயலிழப்பதிலிருந்து தடுக்கும். கண்ணின் தசைநார்களை வலுப்படுத்த உதவுவதற்காகச் சரியான பார்வை சார்ந்த பயிற்சிகள் எனக் கூறப்படும் தனிப்பட்ட பயிற்சிகள் கொடுக்க வேண்டும். அப்பயிற்சியில் சரியாக இலக்கு நோக்கி உதவ ஒரு உருவத் துளையிட்ட மூக்குக் கண்ணாடியும் கொடுத்தல் உண்டு. சில நபர்களுக்கு நோயுற்ற கண்ணின் தசை நார்களைச் சரிப்படுத்த அல்லது சிறந்த கண்ணின் வலுமிகுந்த தசைநார்களின் வலுவை நெகிழச் செய்ய அறுவைச் சிகிச்சையும் தேவைப்படுகிறது

நம்பிக்கை
---------

பிற‌ந்த குழ‌ந்தை‌க்கு மாறு க‌ண் இரு‌ந்தா‌ல் அ‌தி‌ர்‌ஷ்ட‌ம் எ‌ன்று நினைப்பவர்கள் உண்டு. ஆனால் மருத்துவரீதியில் இது ஒரு குறைபாடு.
**எம். துரைராஜ்** (பிறப்பு: நவம்பர் 1, 1934) மலேசியாவில் எழுத்தாளர்களுள் ஒருவரும் மலேசியத் தகவல் துறையில் பணிபுரிந்து ஓய்வு பெற்ற ஒருவருமாவார். தமிழ்நாட்டில், சிவகங்கை மாவட்டம், திருப்பத்தூர் அருகிலுள்ள தெம்மாப்பட்டு எனும் ஊரில் பிறந்த இவர் அப்பாவின் அழைப்பை ஏற்று 18 வயதில் சிங்கப்பூருக்குச் சென்றவர். பின்னர் மலேசியாவில் வசிக்கத் தொடங்கி விட்டார். 1963 ஆம் ஆண்டில் உலகிலேயே முதன்முதலில் மலேசியத் தொலைக்காட்சி தமிழ்ச் செய்தி ஒளிபரப்பைத் தொடங்கிய போது, அந்தச் செய்தியைத் தொகுத்து வழங்கிய பெருமை இவருக்குண்டு. இவரது 'பாதைகளும் பயணங்களும்' எனும் 600 பக்க அநுபவ நூல் மலேசியாவிலும், தமிழகத்திலும், லண்டன் தமிழ்ச் சங்கத்திலும், ஆக்ஸ்போர்ட் பல்கலைகழகத்திலும் வெளியீடு கண்டுள்ளது. அது ஆங்கிலத்திலும் மொழி பெயர்க்கப்பட்டுள்ளது.

எழுத்துத் துறை ஈடுபாடு
----------------------

1950 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கட்டுரைகள், சிறுகதைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

நூல்கள்
-------

* 'நேரம் வந்துவிட்டது
* 'பாதைகளும் பயணங்களும்'

இதழியல் பணிகள்
--------------

* இவர் சிங்கப்பூரில் 'புது யுகம்' இதழின் ஆசிரியராகவும், 'நண்பன்' துணை ஆசிரியராகவும் இருந்தவர்.
* மலேசியாவின் 'தமிழ் நேசன்' பத்திரிகை துணை ஆசிரியராகவும், ஞாயிறு பதிப்பின் பொறுப்பாசிரியராகவும் இருந்தவர்.
* மலேசியத் தொலைக்காட்சி செய்திப்பிரிவின் பொறுப்பாசிரியராகவும், 14 வருடங்களாக தகவல் அமைச்சின் 'உதயம்' இதழ் ஆசிரியராகவும்

இருந்தவர்.

பரிசில்களும்: விருதுகளும்
-------------------------

* 'வெள்ளி விழா நாயகர்' விருது - மலேசியத்தமிழ் எழுத்தாளர் சங்கம்
* "திண்டுக்ககல் அமைதி அறக்கட்டளை" யின் சிறப்பு விருது

மேற்கோள்கள்
-----------

1. ↑   சுகதேவ் எழுதிய இலக்கியவெளி எனும் நூலின் பக்கம் 156.

உசாத்துணை
---------

* மலேசியத் தமிழ் எழுத்துலகம் தளத்தில் எம். துரைராஜ் பக்கம் பரணிடப்பட்டது 2016-03-05 at the வந்தவழி இயந்திரம்
கிளைப்பனை (இஸ்ரேல்)
**கிளைப்பனை** என்பது **பாமேசீயீ Palmaceae** குடும்பத்தை சார்ந்த ஒரு அலங்காரத் தாவரமாகும்.

வகைப்பாடு
---------

தாவரவியல் பெயர் : *ஹைபினே திபைக்கா* ***Hyphaene thebaica***

குடும்பம் : **பாமேசீயீ Palmaceae**

இதரப் பெயர்  : **மாமா** (Mama) **இஞ்சி ரொட்டி மரம்** (Ginger bread )

மரத்தின் அமைப்பு
----------------

இம்மரம் 10 முதல் 30 அடி உயரமும், ஒரு அடி விட்டமும் உடையது. கிளைகள் இரண்டு இரண்டாகவே பிரிந்து செல்லும் பனைக் குடும்பத்தில் கிளை விட்டு வளரக்கூடியது.

இலை அமைவு
---------

இந்த இனம் மட்டுமே. கிளையின் உச்சியில் இலைகள் 20 முதல் 30 உள்ளது. ஆண் பூக்கொத்து, பெண் பூக்கொத்து தனித்தனியாக 4 அடி நீளம் உடையது. இதில் ஆரஞ்சு நிறத்தில் பழங்கள் வருகின்றன.

கிளைப்பனை

பயன்கள்
-------

இது இஞ்சி மற்றும் ரொட்டி போன்ற நிறமும், வாசனையும், சுவையும் உடையது. மேலும் இவற்றை சாப்பிடலாம்.

காணப்படும் பகுதிகள்
-------------------

இம்மரங்கள் முதலில் நைல்நதி ஓரத்தில்தான் காணப்பட்டது. இதன் வித்தியாசமான அமைப்பின் காரணமாக பல நாடுகளில் இது அழகுக்காக நடப்பட்டு வருகிறது.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .
**செயற்கை கண்**, (Ocular prosthesis) கண்ணை அகற்றியவர்களின் கண் குழிகளில் செயற்கை கண் பொருத்தப்படும். நீண்ட நாட்கள் நிலைத்து நிற்கக்கூடிய, உயர் தர அக்ரலிக் பொருளால் செயற்கை கண் உருவாக்கப்படுகிறது. கண் குழிகளுக்கு ஏற்ற வகையில் அளவு எடுத்து சிறப்பாகத் தயாரிக்கப்படும் செயற்கை கண்களும் உள்ளது. செயற்கை கண்களால் பார்வை அளிக்க முடியாது. முகத்தை இயல்பான தோற்றத்தில் வைத்திருக்கவே செயற்கை கண்கள் பொருத்தப்படுகிறது. கண்களில் புற்றுநோய் தீவிரமடைந்திருந்தாலோ, கண்களில் பலமாக அடிபட்டிருந்தாலோ, கண்களை அகற்ற வேண்டிய நிலை ஏற்படும். கண்களில் தீவிர நோய்த்தொற்று ஏற்பட்டிருந்தாலோ, கண் நீர் அழுத்தம் தீவிரமடைந்திருந்தாலோ சிலருக்கு செயற்கை கண் பொருத்தும் நிலை ஏற்படும்.

பராமரிக்கும் முறைகள்
--------------------

சுத்தமான தண்ணீரைக் கொண்டு செயற்கை கண்ணை சுத்தம் செய்ய வேண்டும். கண்கள் வறண்டுவிடாமல் தடுக்க, காலை, மாலை என இரு வேளைகளிலும் சொட்டு மருந்து போட வேண்டும். ஒரு மாதத்திற்கு ஒருமுறை செயற்கைக் கண்களை சுத்தம் செய்ய வேண்டும். ஆண்டிற்கு ஒருமுறை, செயற்கை கண்ணில் தேங்கியுள்ள உப்பை நீக்கவும், சிறிய அளவில் கீறல்கள் ஏற்பட்டிருந்தால் அவற்றை நீக்கவும் பாலிஷ் செய்யப்படும்.

மேற்கோள்கள்
-----------

1. ↑  Ocular prosthesis